02014D0893 — HU — 23.10.2018 — 001.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

►B A BIZOTTSÁG HATÁROZATA (2014. december 9.) a leöblítendő kozmetikai termékek uniós ökocímkéjének odaítélésére vonatkozó ökológiai kritériumok megállapításáról (az értesítés a C(2014) 9302. számú dokumentummal történt) (EGT-vonatkozású szöveg) (2014/893/EU) (HL L 354, 2014.12.11., 47. o)

Módosította:









▼B

A BIZOTTSÁG HATÁROZATA

(2014. december 9.)

a leöblítendő kozmetikai termékek uniós ökocímkéjének odaítélésére vonatkozó ökológiai kritériumok megállapításáról

(az értesítés a C(2014) 9302. számú dokumentummal történt)

(EGT-vonatkozású szöveg)

(2014/893/EU)







1. cikk

A „leöblítendő kozmetikai termékek” termékcsoport tartalmazza mindazokat az 1223/2009/EK európai parlamenti és tanácsi rendelet ( 1 ) hatálya alá tartozó leöblíthető hatóanyagokat és keverékeket, amelyek rendeltetése, hogy a bőrrel és/vagy a hajjal érintkezésbe kerüljenek, kizárólag vagy elsősorban annak tisztítása céljából (pipereszappanok, tusoláshoz használt készítmények, samponok), javítsák a haj állapotát (hajkondicionáló termékek) vagy megvédjék a bőrt és borotválkozás előtt benedvesítsék a szőrzetet (borotválkozási termékek).

A „leöblítendő kozmetikai termékek” termékcsoport a háztartási/lakossági és a hivatásos felhasználású termékeket egyaránt magában foglalja.

Ez a termékcsoport nem tartalmazza a kifejezetten fertőtlenítésre vagy antibakteriális célra forgalomba hozott termékeket. A korpásodás elleni samponok a termékcsoport részét képezik.

2. cikk

E határozat alkalmazásában:

1. „alapanyagok” : a tartósítószerek, illatanyagok és színezőanyagok, koncentrációjuktól függetlenül, továbbá más, tudatosan adagolt anyagok, melléktermékek és a nyersanyagokból származó, a késztermékben 0,010 tömegszázalékot meghaladó koncentrációban jelen levő szennyeződések;

2. „hatóanyag” : (HA) a szerves alapanyagok összege a termékben (grammban kifejezve), amelynek a mennyiségét a termék teljes összetételére vonatkozóan kell kiszámítani, beleértve az aeroszol termékekben jelen levő hajtóanyagokat is. A dörzsölő hatású anyagokat a hatóanyagok számításánál nem kell figyelembe venni;

3. „elsődleges csomagolás” : a tartalommal közvetlen érintkezésbe kerülő csomagolás, amelynek célja, hogy a legkisebb értékesítési egységet képezze a végfelhasználó vagy végfogyasztó számára az értékesítés helyén;

4. „másodlagos csomagolás” : a termékről a termék tulajdonságainak változtatása nélkül eltávolítható csomagolás, amelynek célja, hogy a vásárlás helyén meghatározott értékesítési egységet foglaljon össze, amennyiben az egységeket ilyenként értékesítik a végfelhasználó vagy végfogyasztó részére, vagy amennyiben az csupán a polcok feltöltésének eszközéül szolgál az értékesítés helyén.

3. cikk

A 66/2010/EK rendelet szerinti uniós ökocímkének az e határozat 1. cikkében meghatározott „leöblítendő kozmetikai termékek” termékcsoportba tartozó termékek részére történő odaítélésére vonatkozó kritériumokat, valamint a kapcsolódó értékelési és ellenőrzési követelményeket e határozat melléklete tartalmazza.

▼M1

4. cikk

A „leöblítendő kozmetikai termékek” termékcsoportra vonatkozó ökológiai kritériumok, valamint a kapcsolódó értékelési és ellenőrzési követelmények 2021. december 31-ig érvényesek.

▼B

5. cikk

A „leöblítendő kozmetikai termékek” termékcsoporthoz adminisztratív célból rendelt kódszám: „30”.

6. cikk

A 2007/506/EK határozat hatályát veszti.

7. cikk

(1) A 6. cikkben foglaltaktól eltérve a „szappanok, samponok és hajöblítő balzsamok” termékcsoportba tartozó termékekre vonatkozóan az e határozat elfogadásának időpontja előtt benyújtott, uniós ökocímke iránti kérelmeket a 2007/506/EK határozatban megállapított feltételek szerint kell elbírálni.

(2) A „szappanok, samponok és hajöblítő balzsamok” termékcsoportba tartozó termékekre vonatkozóan az e határozat elfogadását követő két hónapon belül benyújtott, uniós ökocímke iránti kérelmek elbírálásához a 2007/506/EK határozat és e határozat kritériumai egyaránt alapul vehetők.

Ezeket a kérelmeket az azok alapjául szolgáló kritériumok szerint kell elbírálni.

(3) A 2007/506/EK határozatban megállapított kritériumok alapján megadott uniós ökocímke-engedélyek ezen határozat elfogadásának dátumától számítva 12 hónapig érvényesek.

8. cikk

Ennek a határozatnak a tagállamok a címzettjei.









MELLÉKLET

AZ UNIÓS ÖKOCÍMKE ODAÍTÉLÉSÉNEK KRITÉRIUMAI, VALAMINT A KAPCSOLÓDÓ ÉRTÉKELÉSI ÉS ELLENŐRZÉSI KÖVETELMÉNYEK

KERET

KRITÉRIUMOK

A leöblítendő kozmetikai termékek uniós ökocímkéjének odaítélésére vonatkozó kritériumok:

1. Vízi szervezetekre gyakorolt mérgező hatás: kritikus hígítási térfogat (KHT)

2. Biológiai lebonthatóság

3. Tilalom vagy korlátozás hatálya alá eső anyagok és keverékek

4. Csomagolás

5. A pálmaolaj, pálmamagbélolaj és származékaik fenntartható beszerzése

6. Használatra való alkalmasság

7. Az uniós ökocímkén feltüntetett információk

ÉRTÉKELÉS ÉS ELLENŐRZÉS

a) Követelmények

A konkrét értékelési és ellenőrzési követelmények kritériumonként vannak megadva.

Ha a kérelmezőnek a kritériumok teljesülésével kapcsolatban nyilatkozatokat, dokumentációt, elemzéseket, vizsgálati jegyzőkönyveket vagy más bizonyítékokat kell bemutatnia, akkor ezek a kérelmezőtől és/vagy beszállítójától/beszállítóitól származhatnak.

A vizsgálatokat lehetőség szerint olyan laboratóriumban kell elvégezni, amely teljesíti az EN ISO 17025 európai szabványban előírt vagy más egyenértékű általános követelményeket.

Eseti alapon az egyes kritériumokra vonatkozóan megadott vizsgálati módszerektől eltérő módszerek is alkalmazhatók, amennyiben egyenértékűségüket a kérelmet elbíráló illetékes testület elfogadja.

Adott esetben az illetékes testületek igazoló dokumentumokat kérhetnek, illetve független ellenőrzéseket is végezhetnek.

A függelék hivatkozik a „mosó- és tisztítószer-összetevők adatbázisára” (DID-jegyzék), amely a mosószerekben és kozmetikai készítményekben leggyakrabban használt összetevőket tartalmazza. Ez a jegyzék szolgál alapul a kritikus hígítási térfogat (KHT) értékének kiszámításához és az alapanyagok biológiai lebonthatóságának értékeléséhez. A DID-jegyzékben nem szereplő anyagok tekintetében útmutatást adunk a vonatkozó értékek kiszámításához vagy extrapolálásához. A DID-jegyzék naprakész változata a Bizottság uniós ökocímkével foglalkozó weboldalán ( 2 ), illetve az egyes illetékes testületek internetes oldalain érhető el.

A következő információkat kell benyújtani az illetékes testületnek:

i. A termék teljes összetételének ismertetését, megadva a kereskedelmi megnevezést, a kémiai nevet, a CAS-számot és az és INCI-besorolást, a DID-számot ( 3 ), az alapanyagok vízzel és víz nélkül mért összmennyiségét és az összes alapanyag funkcióját és formáját, a koncentrációtól függetlenül.

ii. Az egyes alapanyagok vagy keverékek biztonsági adatlapját az 1907/2006/EK európai parlamenti és tanácsi rendelet ( 4 ) előírásainak megfelelően.

b) Méréshatárok

A fent meghatározott összes alapanyagra vonatkozóan követelmény az ökológiai kritériumok teljesülése, kivéve a 3.b) és a 3.c) kritériumot, amelyeknek a tartósítószerek, színezőanyagok és illatanyagok tekintetében a késztermékben 0,010 tömegszázalékkal egyenlő vagy azt meghaladó koncentráció esetében kell teljesülniük.

AZ UNIÓS ÖKOCÍMKE HASZNÁLATÁNAK KRITÉRIUMAI

1. kritérium: Vízi szervezetekre gyakorolt mérgező hatás: kritikus hígítási térfogat (KHT)

A termék teljes KHT-toxicitása nem lépheti túl az 1. táblázatban feltüntetett határértékeket:







1. táblázat KHT-határértékek Termék KHT (l/g HA) Sampon, tusoláshoz használt készítmények és folyékony szappanok 18 000 Kemény szappanok 3 300 Hajkondicionálók 25 000 Borotvahabok, borotvagélek, borotvakrémek 20 000 Szilárd borotvaszappanok 3 300

A KHT az alábbi egyenlettel számítható ki:

Ahol:

tömeg (i) – az alapanyag tömege (grammban kifejezve) az aktív hatóanyag minden egyes grammjára (azaz az alapanyag normalizált tömeg-hozzájárulása a hatóanyaghoz, a HA-hoz)

LT (i) – az alapanyag lebonthatósági tényezője

TT krónikus (i) – az alapanyag toxicitási tényezője (milligramm/literben kifejezve)

Értékelés és ellenőrzés: A kérelmezőnek be kell nyújtania a termék KHT-értékéhez kapcsolódó számításokat. A KHT-érték kiszámításához táblázat tölthető le az uniós ökocímke weboldaláról. Az LT és a TT krónikus értékeinek a DID-jegyzék A. részében megadott értékeknek kell megfelelniük. Amennyiben az alapanyag nem szerepel a DID-jegyzék A. részében, a kérelmezőnek a DID-jegyzék B. részében ismertetett iránymutatás szerint kell az értékeket meghatároznia, továbbá dokumentumokkal alátámasztania (további információk: függelék).

2. kritérium: Biológiai lebonthatóság

a) A felületaktív anyagok biológiai lebonthatósága

Az összes felületaktív anyagnak aerob körülmények között könnyen lebonthatónak, anaerob körülmények között lebonthatónak kell lennie.

b) A szerves alapanyagok biológiai lebonthatósága

A termék aerob úton biológiailag (könnyen) nem lebontható (aNBO) és anaerob úton biológiailag nem lebontható (anNBO) összes szervesalapanyag-tartalma nem haladhatja meg a 2. táblázatban feltüntetett határértékeket:







2. táblázat aNBO és anNBO határértékek Termék aNBO (mg/g HA) anNBO (mg/g HA) Sampon, tusolótermékek és folyékony szappanok: 25 25 Kemény szappanok 10 10 Hajkondicionálók 45 45 Borotvahabok, borotvagélek, borotvakrémek 70 40 Szilárd borotvaszappanok 10 10

Értékelés és ellenőrzés: A kérelmezőnek dokumentumokkal kell igazolnia a felületaktív anyagok lebonthatóságát, valamint az aNBO- és anNBO-számításokat. Az aNBO és az anNBO-értékek kiszámításához táblázat tölthető le az uniós ökocímke weboldaláról.

Mind a felületaktív anyagok, mind az aNBO és az anNBO értékei esetében hivatkozni kell a DID-jegyzékre. A DID-jegyzékben nem szereplő alapanyagokra vonatkozóan a szakirodalom, egyéb források vagy hiteles vizsgálati eredmények alapján, a függelékben ismertetettek szerint kell igazolni az aerob vagy anaerob biológiai lebonthatóságot.

A fenti kritériumoknak megfelelő dokumentáció hiányában a felületaktív anyagoktól eltérő alapanyag esetében akkor lehet eltekinteni az anaerob lebonthatóságra vonatkozó követelmények teljesítésétől, ha az alábbi három feltétel egyike teljesül:

1. az anyag könnyen lebomlik és adszorpciója alacsony szintű (A < 25 %);

2. az anyag könnyen lebomlik és deszorpciója magas szintű (D > 75 %);

3. az anyag könnyen lebomlik és biológiailag nem felhalmozódó.

Az adszorpciós/deszorpciós szint vizsgálata történhet a 106-os OECD-iránymutatás szerint.

3. kritérium: Tilalom vagy korlátozás hatálya alá eső anyagok és keverékek

a) Meghatározott, tilalom hatálya alá eső alapanyagok és keverékek

A következő alapanyagokat és keverékeket a termék nem tartalmazhatja sem közvetlenül az összetétel részeként, sem az összetételt alkotó bármely keverék részeként:

i. alkil-fenol-etoxilátok (APEO-k) és egyéb alkil-fenol-származékok;

ii. nitrilo-triacetát (NTA);

iii. bórsav, borátok és perborátok;

iv. nitropézsmák és policiklusos pézsmák;

v. oktametil-ciklotetrasziloxán (D4);

vi. butilezett hidroxi-toluol (BHT);

vii. etilén-diamin-tetraacetát (EDTA) és sói, valamint a biológiailag könnyen nem lebontható foszfonátok;

viii. az alábbi tartósítószerek: triklozán, parabének, formaldehid és formaldehidet kibocsátó anyagok;

ix. az alábbi illatanyagok és az illatanyag-keverékek összetevői: hidroxiizohexil-3-ciklohexén-karboxaldehid (HICC), atranol és kloroatranol;

x. mikroműanyagok;

xi. nanoezüst.

Értékelés és ellenőrzés: A kérelmező – szükség esetén a keverékek gyártóitól is nyilatkozatokat mellékelve – köteles aláírt megfelelőségi nyilatkozatban megerősíteni, hogy a termék a felsorolt anyagokat és/vagy keverékeket nem tartalmazza.

b) Veszélyes anyagok és keverékek

Az uniós ökocímkéről szóló 66/2010/EK rendelet 6. cikkének (6) bekezdése értelmében az uniós ökocímke nem ítélhető oda olyan terméknek, amely a 3. táblázatban, az 1272/2008/EK európai parlamenti és tanácsi rendeletnek ( 5 ) vagy a 67/548/EGK tanácsi irányelvnek ( 6 ) megfelelően megadott figyelmeztető mondatatok és kockázatra utaló figyelmeztetések szerinti besorolás feltételeit kimerítő, vagy az 1907/2006/EK rendelet 57. cikkében említett anyagokat tartalmaz. Abban az esetben, ha valamely anyagnak vagy keveréknek a figyelmeztető mondat alapján, illetve a kockázatra utaló figyelmeztetés alapján történő besorolása eltér egymástól, akkor az előbbit kell figyelembe venni. A 3. táblázatban szereplő, kockázatra utaló figyelmeztetések általában anyagokra vonatkoznak. Ha azonban az anyagokról nem lehetséges külön adatokat beszerezni, a keverékekre vonatkozó besorolási szabályokat kell alkalmazni.

A 3.b) kritérium teljesítése alól mentesülnek azok az anyagok vagy keverékek, amelyek jellemzői a feldolgozás hatására módosulnak, például biológiai úton nem vehetők fel vagy kémiailag oly módon alakulnak át, hogy az esetükben korábban azonosított veszélyek már nem állnak fenn.

3. táblázat:







Figyelmeztető mondatok és kockázatra utaló figyelmeztetések Figyelmeztető mondat Kockázatra utaló figyelmeztetés H300 Lenyelve halálos. R28 H301 Lenyelve mérgező. R25 H304 Lenyelve és a légutakba kerülve halálos lehet. R65 H310 Bőrrel érintkezve halálos. R27 H311 Bőrrel érintkezve mérgező. R24 H330 Belélegezve halálos. R23/26 H331 Belélegezve mérgező. R23 H340 Genetikai károsodást okozhat. R46 H341 Feltételezhetően genetikai károsodást okozhat. R68 H350 Rákot okozhat. R45 H350i Belélegezve rákot okozhat. R49 H351 Feltehetően rákot okoz. R40 H360F Károsíthatja a termékenységet. R60 H360D Károsíthatja a születendő gyermeket. R61 H360FD Károsíthatja a termékenységet. Károsíthatja a születendő gyermeket. R60/61/60–61 H360Fd Károsíthatja a termékenységet. Feltehetően károsítja a születendő gyermeket. R60/63 H360Df Károsíthatja a születendő gyermeket. Feltehetően károsítja a termékenységet. R61/62 H361f Feltehetően károsítja a termékenységet. R62 H361d Feltehetően károsítja a születendő gyermeket. R63 H361fd Feltehetően károsítja a termékenységet. Feltehetően károsítja a születendő gyermeket. R62–63 H362 A szoptatott gyermeket károsíthatja. R64 H370 Károsítja a szerveket. R39/23/24/25/26/27/28 H371 Károsíthatja a szerveket. R68/20/21/22 H372 Ismétlődő vagy hosszabb expozíció esetén károsítja a szerveket. R48/25/24/23 H373 Ismétlődő vagy hosszabb expozíció esetén károsítja a szerveket. R48/20/21/22 H400 Nagyon mérgező a vízi élővilágra. R50 H410 Nagyon mérgező a vízi élővilágra, hosszan tartó károsodást okoz. R50–53 H411 Mérgező a vízi élővilágra, hosszan tartó károsodást okoz. R51–53 H412 Ártalmas a vízi élővilágra, hosszan tartó károsodást okoz. R52–53 H413 Hosszan tartó ártalmas hatást gyakorolhat a vízi élővilágra. R53 EUH059 Veszélyes az ózonrétegre. R59 EUH029 Vízzel érintkezve mérgező gázok képződnek. R29 EUH031 Savval érintkezve mérgező gázok képződnek. R31 EUH032 Savval érintkezve nagyon mérgező gázok képződnek. R32 EUH070 Szembe kerülve mérgező. R39–41







Túlérzékenységet kiváltó anyagok H334: Belélegezve allergiás és asztmás tüneteket, és nehéz légzést okozhat. R42 H317: Allergiás bőrreakciót válthat ki. R43

A leöblítendő kozmetikai termékek 4. táblázatban felsorolt anyagaira a 66/2010/EK rendelet 6. cikkének (7) bekezdését alkalmazva nem vonatkozik az ugyanezen rendelet 6. cikkének (6) bekezdésében meghatározott előírás.







4. táblázat: Az eltérés tárgyát képező anyagok Anyagok Figyelmeztető mondatok Kockázatra utaló figyelmeztetések Felületaktív anyagok (teljes koncentráció < 20 % a végtermékben). H412: Ártalmas a vízi élővilágra, hosszan tartó károsodást okoz. H413: Hosszan tartó ártalmas hatást gyakorolhat a vízi élővilágra. R52–53 R53 Illatanyagok (1) H412: Ártalmas a vízi élővilágra, hosszan tartó károsodást okoz. H413: Hosszan tartó ártalmas hatást gyakorolhat a vízi élővilágra. R52–53 R53 Tartósítószerek (2) H411: Mérgező a vízi élővilágra, hosszan tartó károsodást okoz. H412: Ártalmas a vízi élővilágra, hosszan tartó károsodást okoz. H413: Hosszan tartó ártalmas hatást gyakorolhat a vízi élővilágra. R51–53 R52–53 R53 Cink-pirition (ZPT), korpásodás elleni samponokban felhasználva. H400 Nagyon mérgező a vízi élővilágra. R50 (*1) Csak a 3.b) kritériumtól való eltérés engedélyezett. Az illatanyagoknak meg kell felelniük a 3.d) kritériumnak. (*2) Csak a 3.b) kritériumtól való eltérés engedélyezett. A tartósítószereknek meg kell felelniük a 3.e) kritériumnak.

Értékelés és ellenőrzés: A kérelmezőnek igazolnia kell a 3.b) kritérium teljesülését minden olyan alapanyag vagy keverék esetében, amely a termékben 0,010 % tömegszázaléknál nagyobb koncentrációban van jelen.

A kérelmező – szükség esetén a nyersanyagok gyártójától/gyártóitól is nyilatkozatokat mellékelve – köteles megfelelőségi nyilatkozatban megerősíteni, hogy az alapanyagok és/vagy keverékek egyike sem meríti ki a 3. táblázatban felsorolt figyelmeztető mondatok és kockázatra utaló figyelmeztetések szerinti besorolás feltételeit abban/azokban a formá(k)ban és fizikai állapot(ok)ban, ahogyan a termékben jelen vannak.

A besorolás nem teljesülését igazoló nyilatkozat alátámasztására be kell nyújtani az alapanyagok és/vagy keverékek formájára/formáira vagy fizikai állapotára/állapotaira vonatkozó alábbi technikai információt:

i. az 1907/2006/EK rendelet szerint nem regisztrált vagy harmonizált CLP-osztályozással még nem rendelkező anyagok esetében: a rendelet VII. mellékletében felsorolt követelményeknek megfelelő adatokat;

ii. az 1907/2006/EK rendelet szerint regisztrált és a harmonizált CLP-osztályozásra vonatkozó követelményeknek meg nem felelő anyagok esetében: az anyag osztályozatlanságát igazoló REACH regisztrációs dosszién alapuló adatokat;

iii. a harmonizált osztályozással rendelkező vagy önállóan besorolt anyagok esetében: biztonsági adatlapokat, amennyiben rendelkezésre állnak. Ha ezek nem állnak rendelkezésre, vagy az anyag önállóan besorolt, akkor az anyagoknak az 1907/2006/EK rendelet II. melléklete szerinti veszélyességi osztályozásáról kell adatokat szolgáltatni;

iv. keverékek esetében: biztonsági adatlapokat, amennyiben rendelkezésre állnak. Ha ezek nem állnak rendelkezésre, akkor a keverék osztályozásának az 1272/2008/EK rendeletben foglalt szabályok szerinti számítását kell megadni, továbbá a keverékeknek az 1907/2006/EK rendelet II. melléklete szerinti veszélyességi osztályozásáról kell adatokat szolgáltatni.

Az 1907/2006/EK rendelet IV. és V. mellékletében felsorolt anyagok esetében, amelyek az említett rendelet 2. cikke (7) bekezdésének a) és b) pontjában foglaltak értelmében mentesülnek a rendelet szerinti regisztrációs kötelezettség alól, a 3.b) kritériumnak való megfelelés így egy erre vonatkozó nyilatkozattal igazolható.

A kérelmezőnek nyilatkozatot kell benyújtania azon alapanyagokról is, amelyek teljesítik az eltérési feltételeket, szükség esetén a nyersanyagok gyártójától/gyártóitól is nyilatkozatokat mellékelve. Amennyiben az eltérés miatt szükséges, a kérelmezőnek meg kell erősítenie a szóban forgó alapanyagok koncentrációját a végtermékben.

c) Az 1907/2006/EK rendelet 59. cikkének (1) bekezdése szerint felsorolt alapanyagok

Nem engedélyezhető eltérés a 66/2010/EK rendelet 6. cikkének (6) bekezdésében említett tilalom alól a termékben 0,010 tömegszázaléknál nagyobb koncentrációban jelen levő azon alapanyagok esetében, amelyek a kockázatok szempontjából különösen aggályos vegyi anyagoknak minősülnek, és amelyek szerepelnek az 1907/2006/EK rendelet ( 7 ) 59. cikke (1) bekezdésében meghatározott jegyzékben.

Értékelés és ellenőrzés: A kérelem benyújtásának napján be kell mutatni azon anyagok jegyzékét, amelyeket különösen aggályosként azonosítottak. A kérelmezőnek tájékoztatnia kell az illetékes testületet a termék teljes összetételéről. A kérelmezőnek emellett nyilatkozatot kell benyújtania a 3.c) kritériumnak való megfelelésről a kapcsolódó dokumentációval együtt, amelynek részét képezik például az anyagbeszállítók által aláírt megfelelőségi nyilatkozatok és a kérdéses anyagok és keverékek biztonsági adatlapjai.

d) Illatanyagok

i. A gyermekek számára tervezett és szánt termékeknek illatanyagoktól mentesnek kell lenniük.

ii. A termékhez illatanyagként hozzáadott valamennyi alapanyagot és keveréket a Nemzetközi Illatanyag-ipari Szövetség (IFRA) eljárási kódexének megfelelően kell gyártani és kezelni. A kódex az IFRA honlapján érhető el: http://www.ifraorg.org. A gyártónak be kell tartania az IFRA ajánlásait a tilalomra és korlátozott mértékű felhasználásra, valamint az anyagtisztasági követelményekre vonatkozóan.

Értékelés és ellenőrzés: A kérelmező aláírt és szükség esetén az illatanyag gyártójának nyilatkozatával alátámasztott megfelelőségi nyilatkozatot nyújt be.

e) Tartósítószerek

i. A termékben jelen lévő tartósítószerek nem bocsáthatnak ki olyan anyagokat, vagy nem bomolhatnak le olyan anyagokra, amelyek a 3.b) kritérium előírásai alapján vannak besorolva.

ii. A termék tartalmazhat tartósítószereket, feltéve, hogy azok biológiailag nem felhalmozódók. A tartósítószer nem tekintendő biológiailag felhalmozódónak, amennyiben a BCF < 100 vagy a log Kow < 3,0. Ha mind a BCF, mind a log Kow értéke rendelkezésre áll, a BCF mért legnagyobb értékét kell alapul venni.

Értékelés és ellenőrzés: A kérelmező aláírt megfelelőségi nyilatkozatot nyújt be, a hozzáadott tartósítószer biztonsági adatlapjaival együtt, továbbá a BCF és/vagy a log Kow értékeire vonatkozó információkkal.

f) Színezékek

A termék nem tartalmazhat biológiailag felhalmozódó színezőanyagokat. A színezőanyag akkor tekintendő biológiailag nem felhalmozódónak, ha a BCF < 100 vagy a log Kow < 3,0. Ha mind a BCF, mind a log Kow értéke rendelkezésre áll, a BCF mért legnagyobb értékét kell alapul venni. Az élelmiszerekben való felhasználásra engedélyezett színezőanyagok esetében nem szükséges benyújtani a bioakkumulációs potenciálra vonatkozó dokumentációt.

Értékelés és ellenőrzés: A kérelmezőnek biztonsági adatlapokat kell benyújtania a hozzáadott színezőanyagokról, valamint a BCF és log Kow értékekre vonatkozó információt vagy a színezőanyag élelmiszerekben való felhasználásának engedélyezését igazoló dokumentációt.

4. kritérium: Csomagolás

a) Elsődleges csomagolás

Az elsődleges csomagolás közvetlen érintkezésbe kerül a tartalommal.

Az értékesített termék nem kaphat további csomagolást, például a palackok esetében kartondobozt, kivéve a másodlagos csomagolást, amely kettő vagy több darab terméket foglal össze (például a terméket és az utántöltő kiszerelést).

Értékelés és ellenőrzés: A kérelmezőnek aláírt megfelelőségi nyilatkozatot kell benyújtania.

b) A csomagolás hatásmutatója (CsHM)

A csomagolás hatásmutatója (CsHM), amely a csomagolás és a termék súlyának hányadosa, kevesebb kell, hogy legyen, mint 0,28 az értékesített termék minden egyes csomagolására vonatkozóan. A követelmény alól mentesülnek a fém aeroszolos palackokba csomagolt borotválkozás előtti készítmények.

A CsHM kiszámításának módja (minden egyes csomagolásra külön):

CsHM= (T + (Tutántölt × F) + N + (Nutántölt × F))/(D + (Dutántölt × F))

ahol:

T – a csomagolás tömege (elsődleges + arányosan a másodlagos ( 8 ), beleértve a címkéket)(g)

Tutántölt – az utántöltő kiszerelés csomagolásának tömege (elsődleges + arányosan a másodlagos (8) , beleértve a címkéket) (g)

N – a nem megújuló + nem újrahasznosítható csomagolás tömege (elsődleges + arányosan a másodlagos (8) , beleértve a címkéket) (g)

Nutántölt – az utántöltő kiszerelés nem megújuló + nem újrahasznosítható csomagolásának tömege (elsődleges + arányosan a másodlagos (8) , beleértve a címkéket) (g)

D – az eredeti csomagolásban található termék tömege (g)

Dutántölt – az utántöltő kiszerelés által tartalmazott termék tömege (g)

F – a teljes utántöltési mennyiséghez szükséges utántöltési kiszerelések száma, amelyet a következőképpen kell kiszámítani: F = V × R/Vutántölt Ahol: V – az eredeti csomagolás térfogat-kapacitása (ml) Vutántölt – az utántöltő kiszerelés térfogat-kapacitása (ml) R – az utántöltési mennyiség értéke. Az eredeti csomagolás lehetséges utántöltéseinek számát jelzi. Amennyiben az F nem egész szám, fel kell kerekíteni a legközelebbi egész számra.

Amennyiben az újratöltés nem lehetséges, a CsHM-et a következőképpen kell kiszámítani:

CsHM = (T + N)/D

A gyártó benyújtja a tervezett utántöltések számát, vagy a műanyagokra vonatkozóan az R = 5-ös, a kartonpapírra vonatkozóan az R = 2-es alapértelmezett értéket alkalmazza.

Értékelés és ellenőrzés: A kérelmező benyújtja a termék CsHM értékéhez kapcsolódó számítást. A számításhoz táblázat tölthető le az uniós ökocímke weboldaláról. Amennyiben a terméket különböző csomagolásokban értékesítik (például különböző térfogatokkal), a számítást valamennyi olyan csomagolásméretre vonatkozóan be kell nyújtani, amelyre kértek uniós ökocímkét. A kérelmezőnek aláírt nyilatkozatot kell benyújtania a csomagolásban található újrahasznosított anyagokról vagy megújuló nyersanyagokról, továbbá az utántöltési rendszer leírásáról (az utántöltés módjai, térfogat). Az utántöltő csomagolás elismertetéséhez a kérelmezőnek vagy a kiskereskedőnek dokumentumokkal kell igazolnia, hogy az utántöltő egységek kereskedelmi forgalomba kerülnek.

c) Az elsődleges csomagolás kialakítása

Az elsődleges csomagolást úgy kell kialakítani, hogy megkönnyítse a megfelelő adagolást (például a csomagolás tetején nem túl széles nyílás alkalmazásán keresztül), továbbá biztosítsa, hogy a termék mennyiségének legalább 90 %-a könnyedén kinyerhető legyen a tárolóedényből. A tárolóedényben visszamaradó terméknek az alábbiak szerint kiszámítható maradványmennyisége (R) nem haladhatja meg a termék össztömegének 10 %-át.

R = ((m2 – m3)/(m1 – m3)) × 100 ( %)

Ahol:

m1 – az elsődleges csomagolás és a termék (g)

m2 – az elsődleges csomagolás és a termékmaradvány megfelelő használat esetében (g)

m3 – az üres és tiszta elsődleges csomagolás (g)

Értékelés és ellenőrzés: A kérelmező benyújtja az adagolóeszköz leírását és a leöblítendő kozmetikai terméknek a csomagolásban maradó mennyiségéről szóló vizsgálati jelentést. A maradványmennyiség mérésére szolgáló vizsgálati eljárás megtalálható az uniós ökocímke weboldalán elérhető használati útmutatóban.

d) A műanyag csomagolás újrafeldolgozásához szükséges kialakítás

A műanyag csomagolást úgy kell kialakítani, hogy megkönnyítse a hatékony újrafeldolgozást, azon lehetséges szennyező anyagok és összeférhetetlen anyagok elkerülésével, amelyek tudvalevőleg megnehezítik a szétválasztást és az újrafeldolgozást vagy csökkentik az újrafeldolgozható anyag minőségét. A címke vagy csomagolóanyagra húzható címke, a záróelem és adott esetben a záróréteg-bevonatok nem tartalmazhatják sem egyedül, sem kombinálva az 5. táblázatban felsorolt anyagokat és összetevőket.







5. táblázat: A csomagolás alkotóelemeihez nem felhasználható anyagok és összetevők A csomagolás alkotóeleme Tilalom hatálya alá eső anyagok és összetevők (1) Címke vagy csomagolóanyagra húzható címke — PS címke vagy csomagolóanyagra húzható címke PET, PP vagy HDPE palackkal együtt — PVC címke vagy csomagolóanyagra húzható címke PET, PP vagy HDPE palackkal együtt — PETG címke vagy csomagolóanyagra húzható címke PET palackkal együtt — A palack anyagától eltérő polimerekből készült csomagolóanyagra húzható címke — Fémezett címkék vagy csomagolóanyagra húzható címkék vagy a csomagolótestre fröccsöntött címkék vagy csomagolóanyagra húzható címkék (szerszámban címkézés) Záróelemek — PS záróelemek PET, PP vagy HDPE palackkal együtt — PVC záróelem PET, PP vagy HDPE palackkal együtt — PETG záróelemek és/vagy 1 g/cm3 sűrűséget meghaladó anyagok használata a záróelemben PET palackkal együtt — Fém, üveg vagy EVA záróelemek — Szilikon záróelemek. Kivételt képeznek az 1 g/cm3 > sűrűségű szilikon záróelemek PET palackkal kombinálva, vagy az 1 g/cm3 < sűrűségű szilikon záróelemek PP vagy HDPE palackkal együtt — Fémfóliák vagy védőzárak, amelyek a termék megnyitása után is a palackhoz vagy a záróelemhez rögzülve maradnak Záróréteg-bevonatok — Poliamid, EVOH, funkcionális poliolefinek, fémezett és fényvédő bevonatok (1) EVA – etilén-vinil-acetát, EVOH – etilén-vinil-alkohol, HDPE – nagy sűrűségű polietilén, PET – polietilén-tereftalát, PETG – glikol-módosított polietilén-tereftalát, PP – polipropilén, PS – polisztirol, PVC – polivinil-klorid

A pumpák és aeroszolos palackok mentesülnek e követelmény alól.

Értékelés és ellenőrzés: A kérelmező aláírt megfelelőségi nyilatkozatot nyújt be a csomagolás anyagösszetételére vonatkozóan, ideértve a tartályt, címkét vagy csomagolóanyagra húzható címkét, ragasztókat, záróelemet, záróréteg-bevonatot, továbbá az elsődleges csomagolás mintát.

5. kritérium: A pálmaolaj, pálmamagbélolaj és származékaik fenntartható beszerzése

A termékben felhasznált pálmaolajnak, pálmamagbélolajnak és származékaiknak a fenntartható gazdálkodás olyan kritériumainak eleget tevő ültetvényekről kell származniuk, amelyeket többszereplős, széles körű tagsággal – beleértve a nem kormányzati szervezeteket, az ipar képviselőit és a kormányt – rendelkező szervezetek állapítottak meg.

Értékelés és ellenőrzés: A kérelmezőnek harmadik fél általi tanúsítást kell benyújtania annak igazolására, hogy a termék gyártásánál felhasznált pálmaolaj és pálmamagbélolaj fenntartható módon működtetett ültetvényekről származik. Elfogadhatók az RSPO (fenntartható pálmaolaj kerekasztal, Roundtable on Sustainable Palm Oil) (azonosságmegőrzés, elkülönítés vagy tömegmérleg szerinti) vagy bármilyen más, egyenértékű, többszereplős, fenntartható irányítási kritériumokon alapuló rendszer általi tanúsítások. A pálmaolaj és a pálmamagbélolaj kémiai származékai tekintetében ( 9 ) a fenntarthatóság igazolása elfogadható olyan „book and claim” tanúsító rendszereken keresztül, mint például a GreenPalm vagy a vele egyenértékű rendszerek.

6. kritérium: Használatra való alkalmasság

A terméknek az elsődleges funkcióját (például tisztítás, kondicionálás) és bármely állítólagos másodlagos funkciót betöltő képességét laboratóriumi vagy fogyasztói vizsgálat(ok)on keresztül kell igazolni. A vizsgálatokat az „Útmutató a kozmetikai termékek hatékonyságának értékelésére” (Guidelines for the Evaluation of the Efficacy of Cosmetic Products) ( 10 ) alapján, valamint az EU ökocímke weboldalán található a felhasználói kézikönyv szerint kell elvégezni.

Értékelés és ellenőrzés: A kérelmezőnek dokumentálnia kell a termék hatékonyságának vizsgálata során alkalmazott vizsgálati eljárást. A kérelmezőknek a szóban forgó vizsgálat eredményeivel kell igazolniuk, hogy a termék betölti azokat az elsődleges és másodlagos funkciókat, amelyeket a címke vagy a csomagolás állít.

7. kritérium: Az uniós ökocímkén feltüntetett információk

A termékre választható szövegmezős címke helyezhető az alábbi szöveggel:

— Csökkentett hatás a vízi ökoszisztémákra.

— Szigorú biológiai lebonthatósági követelményeknek felel meg.

— Korlátozott csomagolásihulladék-képződés.

A választható szövegmezős címke használatával kapcsolatban az alábbi weboldalon elérhető útmutató szolgál információkkal:

http://ec.europa.eu/environment/ecolabel/documents/logo_guidelines.pdf

Értékelés és ellenőrzés: A kérelmezőnek mintát kell benyújtania az uniós ökocímkének helyet adó termékcímkéről vagy csomagolásról, továbbá be kell nyújtania az aláírt megfelelőségi nyilatkozatot.









Függelék

Mosó- és tisztítószer-összetevők adatbázisa (DID-jegyzék)

A DID-jegyzék (A. rész) a mosószerkészítményekben leggyakrabban használt összetevők vízi szervezetekre gyakorolt mérgező hatásáról és biológiai lebonthatóságáról közöl információkat. Feltünteti a mosó- és tisztítószerekben található számos összetevő toxikusságára és biológiai lebonthatóságára vonatkozó adatokat. A jegyzék a teljesség igénye nélkül készült, de a B. részben segítséget nyújt azon anyagok paramétereinek kiszámításához (például a kritikus hígítási térfogat kiszámításához szükséges toxicitási tényező (TT) és a lebonthatósági tényező (LT) megadásához), amelyek nem szerepelnek a jegyzékben. A DID-jegyzék általános adatokkal szolgál, a benne felsorolt anyagoknak az uniós ökocímkével megjelölt termékekben való használata pedig nem automatikusan engedélyezett.

A DID-jegyzék A. és B. része az Európai Bizottság uniós ökocímkével foglalkozó weboldalán érhető el:

http://ec.europa.eu/environment/ecolabel/documents/did_list/didlist_part_a_hu.pdf

http://ec.europa.eu/environment/ecolabel/documents/did_list/didlist_part_b_hu.pdf

Azon anyagok esetében, amelyekkel kapcsolatban nem áll rendelkezésre adat a vízi szervezetekre gyakorolt mérgező hatásról vagy a lebonthatóságról, hasonló anyagokra alapozott szerkezeti analógiák alapján lehet megállapítani a toxicitási tényezőt és a lebonthatósági tényezőt. Az alkalmazott szerkezeti analógiát az uniós ökocímke használatát engedélyező illetékes testületnek jóvá kell hagynia. Ennek hiányában az alábbi paraméterekre épülő, legkedvezőtlenebb forgatókönyvvel kell számolni:

A legkedvezőtlenebb esetet szemléltető megközelítés:







Akut toxicitás Hosszú távú toxicitás Lebomlás Alapanyag LC50/EC50 BT(akut) TT(akut) NOEC (1) BT(hosszú távú) (1) TT(hosszú távú) LT Aerob Anaerob „Név” 1 mg/l 10 000 0,0001 0,0001 1 P N (*1) Ha a hosszú távú toxicitásra vonatkozóan nem áll rendelkezésre megfelelő adat, ezek az oszlopok üresek. Ebben az esetben TT(hosszú távú) definíció szerint egyenlő a TT(akut) értékkel.

A könnyű biológiai lebonthatóság bizonyítása

A könnyű biológiai lebonthatóság vizsgálatára az alábbi módszerek használhatók:

1. 2015. december 1-ig:

A könnyű lebonthatóságra vonatkozó, a 67/548/EGK irányelvben, különösen annak V.C4. mellékletében részletezett módszereknek, vagy az azokkal egyenértékű OECD 301 A-F vizsgálati módszereknek, vagy az egyenértékű ISO-vizsgálatoknak megfelelően végezett vizsgálatok.

A tíznapos ablak elve a felületaktív anyagok esetében nem alkalmazandó. A megfelelési szint a 67/548/EGK irányelv V.C4-A és C4-B mellékletében említett vizsgálatok (és az azokkal egyenértékű OECD 301 A és E vizsgálatok, valamint az egyenértékű ISO-vizsgálatok) esetében 70 %, a C4-C, D, E és F vizsgálatok (és az azokkal egyenértékű OECD 301 B, C, D és F vizsgálatok, valamint az egyenértékű ISO-vizsgálatok) esetében pedig 60 %.

vagy

Az 1272/2008/EK rendeletben meghatározott vizsgálati módszerek.

2. 2015. december 1-je után:

Az 1272/2008/EK rendeletben meghatározott vizsgálati módszerek.

Az anaerob biológiai lebonthatóság bizonyítása

Az anaerob biológiai lebonthatóság referenciavizsgálata az EN ISO 11734 szabvány, a 28. sz. ECETOC (1988. június), az OECD 311 vagy más, azokkal egyenértékű vizsgálati módszer, anaerob feltételek és 60 %-os végső lebonthatóság követelménye mellett. A megfelelő anaerob környezetet szimuláló vizsgálati módszerek is használhatók annak dokumentálására, hogy az anaerob feltételek mellett a végső lebonthatóság elérte a 60 %-ot.

Extrapoláció a DID-jegyzékben nem szereplő anyagok esetében

A DID-jegyzékben nem szereplő alapanyagok esetében az alábbi módszerek használhatók az anaerob biológiai lebonthatóság dokumentálására:

1. Ésszerű extrapoláció: Az egy nyersanyagra vonatkozóan kapott vizsgálati eredmények felhasználásával extrapolálható a szerkezetileg rokon felületaktív anyagok végső anaerob lebonthatósága. Amennyiben a DID-jegyzéknek megfelelően egy felületaktív anyagnak (vagy homológok egy csoportjának) az anaerob úton történő biológiai lebonthatósága megerősítést nyert, feltételezhető, hogy egy hasonló típusú felületaktív anyag biológiailag szintén lebontható anaerob úton (például ha a C12-15 A 1-3 EO szulfát [DID-jegyzékszáma: 8] anaerob úton biológiailag lebontható, akkor a C12-15 A 6 EO szulfát anaerob úton történő hasonló biológiai lebonthatósága feltételezhető). Ha egy felületaktív anyag anaerob biológiai lebonthatósága megfelelő vizsgálati módszer alapján megerősítést nyert, feltételezhető, hogy egy hasonló típusú felületaktív anyag szintén anaerob módon biológiailag lebontható (például az alkil-észter ammóniumsók csoportjába tartozó felületaktív anyagok anaerob biológiai lebonthatóságát megerősítő szakirodalmi adatok felhasználhatók az alkil-lánc(ok)ban észter-kötéseket tartalmazó más kvaterner ammóniumsók hasonló anaerob biológiai lebonthatóságának dokumentálásaként).

2. Szűrővizsgálatok az anaerob lebonthatóság meghatározására: Amennyiben új vizsgálatra van szükség, az EN ISO 11734, a 28. sz. ECETOC (1988. június), az OECD 311 vagy az ezekkel egyenértékű vizsgálati módszert kell alkalmazni.

3. Kisadagos biológiai lebonthatósági vizsgálat: Ha új vizsgálatra van szükség, és amennyiben a szűrővizsgálat során kísérleti problémák jelentkeztek (például gátló hatás a vizsgált anyag toxicitása miatt), akkor a vizsgálatot meg kell ismételni a felületaktív anyag kis adagját használva, és a lebomlást 14C-mérésekkel vagy vegyi elemzéssel kell megfigyelni. A kisadagos vizsgálatok az OECD 308 (2000. augusztus) vagy más, ezzel egyenértékű módszer szerint végezhetők.